Þríþrautarkonan Guðlaug Edda Hannesdóttir keppir ekki á Meistaramóti Evrópu sem hefst í vikunni eins og til stóð. Hún er með slæma matareitrun og lá inni á spítala í þrjá daga.
þríþrautarkonan Guðlaug Edda Hannesdóttir tilkynnti í morgun að hún keppir ekki á Meistaramóti Evrópu sem hefst í vikunni. Hún var lögð meðvitundarlaus inn á sjúkrahús í síðustu viku.
Guðlaug Edda sagði frá þessu á samfélagsmiðlum í morgun. Ekki er svo langt síðan hún steig upp úr erfiðum meiðslum en nú setur slæm matareitrun strik í reikninginn. Í færslunni kemur fram að hún hafi verið lögð meðvitundarlaus inn á spítala með háan hita og eftir rannsóknir komið í ljós bakteríusýking í meltingarfærum sem olli miklum bólgum í þörmum. Hún lá inni á spítalanum í þrjá daga og er ekki orðin nógu góð til að byrja að æfa á fullu. Hún sé því tilneydd að draga sig úr keppni og það sé henni mikið áfall.
Fyrir helgi sagði sundmaðurinn Anton Sveinn McKee svipaða sögu en hann er einmitt kærasti Guðlaugar Eddu. Hann fékk háan hita, féll í yfirlið, glímdi við vökvaskort og þurfti að leita á heilsugæslu. Hann sagðist hafa verið alveg rúmliggjandi í tvo daga en sé allur að koma til. Allt bendir til að sushi-i, sem parið borðaði í Barcelona þar sem þau voru við æfingar, sé um að kenna. Anton hefur keppni í undanrásum 100 metra bringusunds á EM í sundi á fimmtudagsmorgun.
Meistaramót Evrópu er haldið í München í Þýskalandi og þar á Ísland þátttakendur í frjálsíþróttum, fimleikum og hjólreiðum. Á sama tíma er keppt á EM í sundi í Róm á Ítalíu og þar á Ísland fjóra keppendur. Sýnt verður beint frá báðum mótunum á RÚV frá og með fimmtudegi.
Þrettán mörk voru skoruð í tveimur leikjum gærkvöldsins í úrvalsdeild karla í fótbolta. Víkingar gátu saxað á forskot Blika á toppnum með sigri á nýliðum Fram í Úlfarsárdal en sá leikur fór 3-3. Á sama tíma vann Stjarnan Breiðablik á heimavelli, 5-2. Blikar eru eftir sem áður á toppnum, með átta stiga forskot á Víking sem á leik til góða. Stjarnan er í þriðja sæti og KA sem vann FH fyrr í gærdag því fjórða. Leiknir og Keflavík mætast í kvöld og ÍA og Valur.
Þríþrautarkonan Guðlaug Edda Hannesdóttir keppir ekki á Meistaramóti Evrópu sem hefst í vikunni eins og til stóð. Hún er með slæma matareitrun og lá inni á sjúkrahúsi í þrjá daga. 